Практыкаванне “Люстраное маляванне”. Маляванне на аркушы паперы алоўкамі (фламастарамі) у вертыкальнай або гарызантальнай плоскасці адначасова абедзвюма рукамі люстрана-сіметрычных ліній (вертыкальных, гарызантальных, хвалістых), прадметаў. Можна намаляваць абедзвюма рукамі адначасова любыя геаметрычныя фігуры, а затым зафарбаваць іх кропкамі або вертыкальнай ці гарызантальнай штрыхоўкай. Гэтыя практыкаванні фарміруюць зрокава-маторную каардынацыю, увагу, памяць і разумовыя аперацыі.